Í byrjun næsta árs fer af stað verkefnið „ Loftslagsvænn landbúnaður “ sem er á vegum Umhverfis - og auðlindaráðuneytisins . Undirbúningur verkefnisins hefur staðið yfir af hálfu Ráðgjafarmiðstöðvar landbúnaðarins , Landgræðslunnar , Skógræktarinnar , Landssamtaka sauðfjárbænda og Bændasamtaka Íslands . Markmið verkefnisins er að draga úr losun gróðurhúsalofttegunda frá búrekstri og auka bindingu kolefnis með breyttum áherslum í landnýtingu . Megináherslan verður til að byrja með lögð á sauðfjárrækt og er það í samræmi við áherslur ríkisstjórnarinnar . Námskeið fyrir bændurÍ febrúar verða haldin heils dags námskeið í loftslagsvænum landbúnaði þar sem bændum og öðrum landeigendum gefst kostur á að efla þekkingu sína á loftslagsmálum og hvaða aðgerðir eru vænlegar til árangurs , svo sem með breyttri landnýtingu , ræktun , áburðarnotkun og fóðrun . Námskeiðsstaðir verða ákveðnir með tilliti til fjölda skráninga á hverju svæði . Takmarkað framboð verður á námskeiðum og því mikilvægt að áhugasamir skrái sig sem fyrst , hér í gegnum heimasíðuna eða með því að hringja í síma 516-5000 . ÞátttökubúÞeim sem eru þátttakendur í gæðastýrðri sauðfjárrækt og hafa lokið námskeiði í Loftslagsvænum landbúnaði mun gefast kostur á að sækja um að verða þátttökubú í verkefninu . Þátttökubúum gefst kostur á aðstoð við að vinna tímasetta áætlun um minnkun á kolefnisspori í búrekstrinum og einnig aðstoð við að koma áætlunum sínum í framkvæmd . Unnið verður út frá forsendum hvers og eins . Ávinningur þátttakenda verður einkum fólginn í betra landi , bættum rekstri , betri nýtingu aðfanga , verðmætari auðlind og hámörkun afurða .